*10.pielikums*

*līgumam par stacionārās veselības*

*aprūpes pakalpojumu sniegšanu un apmaksu*

**Par stacionāro veselības aprūpes pakalpojumu sniegšanas un apmaksas kārtību pacientiem ar aizdomām par COVID – 19 vai pozitīva COVID – 19 gadījumā pandēmijas laikā**

1. IZPILDĪTĀJS, organizējot un sniedzot stacionāros veselības aprūpes pakalpojumus personām ar aizdomām par **COVID – 19 vai pozitīva COVID – 19 gadījumā (atbilstoši Slimību profilakses un kontroles centra (turpmāk – SPKC) definīcijai)** COVID **–** 19 pandēmijas laikā:
   1. nodrošina COVID – 19 testa **paraugu (turpmāk – paraugs) paņemšanu atbilstoši pakalpojuma sniegšanas brīdī aktuālajam SPKC izstrādātajam un publicētajam algoritmam un nogādāšanu uz** SIA “**Rīgas Austrumu klīniskā universitātes slimnīca**” **Nacionālo mikrobioloģijas references laboratoriju (turpmāk – NMRL), SIA “Centrālā laboratorija” vai SIA “E. Gulbja Laboratorija” (turpmāk – Laboratorijas);**
   2. nodrošina pacientu izolāciju karantīnas gultās **līdz testa uz COVID – 19 rezultātu saņemšanas brīdim.**
2. **Saņemot pozitīvu COVID – 19 testa rezultātu par pacientu, IZPILDĪTĀJS nodrošina:**
   1. **pacienta izrakstīšanu ar rekomendācijām par tālāko terapiju ambulatori ģimenes ārsta uzraudzībā, ievērojot karantīnas režīmu mājās, ja personas saslimšana norit viegli;**
   2. **pacienta izolāciju karantīnas gultā un stacionāros veselības aprūpes pakalpojumus gadījumā, ja personas saslimšana raksturojama kā vidēji smaga, nepieciešamības gadījumā konsultējoties ar Specializētā medicīnas centra infektologu par nepieciešamību pacientu pārvest tālākai ārstēšanai uz SIA “Rīgas Austrumu klīniskā universitātes slimnīca” Latvijas infektoloģijas centru (turpmāk – RAKUS);**
   3. **pacienta pārvešanas koordinēšanu uz RAKUS gadījumā, ja personas slimības gaita raksturojama kā smaga.**

*Gatavojot līguma grozījumus turpmāk norādītajiem pakalpojumu sniedzējiem izvēlēties atbilstošo līguma 10.pielikuma 2.punkta redakciju*:

*VSIA “Paula Stradiņa Klīniskā universitātes slimnīca”, SIA “Vidzemes slimnīca” un SIA “Rēzeknes slimnīca”:*

2. Saņemot pozitīvu COVID – 19 testa rezultātu par pacientu, IZPILDĪTĀJS nodrošina:

2.1. pacienta izrakstīšanu ar rekomendācijām par tālāko terapiju ambulatori ģimenes ārsta uzraudzībā, ievērojot karantīnas režīmu mājās, ja personas saslimšana norit viegli;

2.2. pacienta izolāciju karantīnas gultā un stacionāros veselības aprūpes pakalpojumus gadījumā, ja personas saslimšana raksturojama kā vidēji smaga, nepieciešamības gadījumā konsultējoties ar Specializētā medicīnas centra infektologu par nepieciešamību pacientu pārvest tālākai ārstēšanai uz SIA “Rīgas Austrumu klīniskā universitātes slimnīca” Latvijas infektoloģijas centru (turpmāk – RAKUS);

2.3. pacienta pārvešanas koordinēšanu uz RAKUS gadījumā, ja personas slimības gaita raksturojama kā smaga.

*SIA “Jēkabpils reģionālā slimnīca”, SIA “Dobeles un apkārtnes slimnīca”, SIA “Ogres rajona slimnīca”, SIA “Kuldīgas slimnīca” un SIA ”Bauskas slimnīca”:*

2. Saņemot pozitīvu COVID – 19 testa rezultātu par pacientu, IZPILDĪTĀJS nodrošina:

2.1. pacienta izrakstīšanu ar rekomendācijām par tālāko terapiju ambulatori ģimenes ārsta uzraudzībā, ievērojot karantīnas režīmu mājās, ja personas saslimšana norit viegli;

2.2. pacienta pārvešanas koordinēšanu uz SIA “Rīgas Austrumu klīniskā universitātes slimnīca” Latvijas infektoloģijas centru gadījumā, ja personai nepieciešama tālāka ārstēšana diennakts stacionārā.

1. **Ja pacientam nav nepieciešama diennakts stacionārā aprūpe un pacients ar pozitīvu COVID – 19 tiek izrakstīts** **tālākai terapijai ambulatori ģimenes ārsta uzraudzībā, ievērojot karantīnas režīmu mājās, un pacientam nav personīgā transporta, lai nokļūtu mājās, IZPILDĪTĀJS nodrošina pacienta nogādāšanu līdz dzīvesvietai, ievērojot epidemioloģiskās drošības pasākumus.**
2. IZPILDĪTĀJS neiekasē pacienta līdzmaksājumu no personas[[1]](#footnote-1), kas saņem veselības aprūpes pakalpojumus sakarā ar aizdomām par inficēšanos ar COVID-19, un no personas, kurai ir apstiprināts saslimšanas gadījums ar COVID-19, ja pamatdiagnoze ir “U07.1 Covid **–** 19, ja vīruss identificēts” (turpmāk – U07.1), “U07.2 Covid **–** 19, ja vīruss nav identificēts”, “Z20.8 Iespēja inficēties un kontakts ar citām lipīgām slimībām” vai pacientam pamatdiagnoze ir cita, bet blakusdiagnoze ir U07.1 vai U07.2.
3. **DIENESTS** veic samaksu **IZPILDĪTĀJAM** pēc tam, kad ir saņemti attiecīgi līdzekļi no valsts budžeta programmas „Līdzekļi neparedzētiem gadījumiem**” par:**
   1. **izmantotajiem individuāliem aizsardzības un dezinfekcijas līdzekļiem, kas patērēti pastiprinātu epidemioloģisko drošības pasākumu ievērošanai COVID – 19 pandēmijas laikā, ja tie iepirkti par IZPILDĪTĀJA budžeta līdzekļiem, un ja IZPILDĪTĀJS ir iesniedzis DIENESTAM atskaiti par individuālās aizsardzības un dezinfekcijas līdzekļu izlietojuma palielinājumu iepriekšējā kalendārā mēnesī (sākot no 2020.gada marta) pret iepriekšējā gada attiecīgajā periodā izmantoto individuālo aizsardzības līdzekļu un izlietoto dezinfekcijas līdzekļu apjomu, kuras veidlapa ir publicēta DIENESTA tīmekļa vietnē** [www.vmnvd.gov.lv](http://www.vmnvd.gov.lv) **sadaļā „Līgumpartneriem”, pievienojot individuālo aizsardzības līdzekļu pirkuma dokumenta kopijas:**
      1. **līdz 2020.gada 15. jūnijam par izlietojumu martā, aprīlī, maijā;**
      2. **turpmāk līdz nākamā mēneša 15. datumam par izlietojumu iepriekšējā mēnesī.**
   2. **paraugu nogādāšanu uz Laboratorijām un NMRL, ja IZPILDĪTĀJS to veic, izmantojot iestādes transportu un resursus, un ja IZPILDĪTĀJS par periodu no 2020.gada marta līdz 2020.gada 31.decembrim līdz nākamā mēneša 15. datumam, ir iesniedzis atskaiti par iepriekšējā kalendārā mēnesī sniegtiem pakalpojumiem atbilstoši veidlapai, kas ir publicēta DIENESTA tīmekļa vietnē** [www.vmnvd.gov.lv](http://www.vmnvd.gov.lv) **sadaļā „Līgumpartneriem”.** Samaksa tiek veikta atbilstoši nobraukto kilometru skaitam konkrētajā mēnesī ar vidējo likmi, kas tiek noteikta atbilstoši viena kilometra vidējai izmaksai no ārstniecības iestādes iesniegtās atskaites par to pašu mēnesi.
   3. **pacientu ar pozitīvu COVID – 19 testa rezultātu, kas tiek izrakstīti ambulatorai ārstēšanai ģimenes ārsta uzraudzībā, nogādāšanu dzīvesvietā, izmantojot IZPILDĪTĀJA transportu un resursus, un ja IZPILDĪTĀJS par periodu no 2020.gada marta līdz 2020.gada 31.decembrim līdz nākamā mēneša 15. datumam, ir iesniedzis atskaiti par iepriekšējā kalendārā mēnesī sniegtiem pakalpojumiem atbilstoši veidlapai, kas ir publicēta DIENESTA tīmekļa vietnē** [www.vmnvd.gov.lv](http://www.vmnvd.gov.lv) **sadaļā „Līgumpartneriem”.** Samaksa tiek veikta atbilstoši nobraukto kilometru skaitam ar vidējo likmi, kas tiek noteikta atbilstoši viena kilometra vidējai izmaksai no visu ārstniecības iestāžu iesniegtajām atskaitēm.
4. **DIENESTS, kad ir saņemti attiecīgie līdzekļi no valsts budžeta programmas „Līdzekļi neparedzētiem gadījumiem”, par to elektroniski informē IZPILDĪTĀJU, norādot IZPILDĪTĀJAM piešķirto summu šī pielikuma 5.1., 5.2. un 5.3. punktā noteiktajās pozīcijās. Pēc informācijas par nepieciešamību iesniegt rēķinu saņemšanas IZPILDĪTĀJS 5 darba dienu laikā DIENESTAM iesniedz rēķinu atbilstoši DIENESTA sniegtajai informācijai.**

*Gatavojot līguma grozījumus VSIA “Paula Stradiņa Klīniskā universitātes slimnīca”, līguma 10.pielikumu papildināt ar 6.1-6.3 punktu:*

6.1 IZPILDĪTĀJS nodrošina:

6.11. ka pacienta ārstējošais ārsts novērtē pacienta veselības stāvokļa atbilstību Nacionālo mikrobioloģijas references laboratoriju (turpmāk – NMRL) rekomendētām indikācijām ātro molekulāro COVID-19 infekcijas diagnostiskas testu veikšanai, kuras ir pieejamas https://www.aslimnica.lv/lv/saturs/nacionala-mikrobiologijas-references-laboratorija;

6.12. atbilstības gadījumā paraugu laboratorisko izmeklējumu veikšanu apjomā, kāds saskaņots ar NMRL un to uzskaiti uz personu, un informācijas ievadi VIS, norādot manipulācijas:

6.12.1. “60046 - COVID-19 transporta barotne ar diviem lokaniem tamponiem”;

6.12.2. “47078 - SARS-CoV-2 RNS (COVID-19) noteikšana ar reālā laika PĶR (bez parauga paņemšanas) ātrai diagnostikai un diferenciāldiagnostikai”.

6.2 DIENESTS apmaksā IZPILDĪTĀJAM izdevumus par šī pielikuma 6.11.punktā minētoparaugu paņemšanas materiāliem, ja IZPILDĪTĀJS paraugu paņemšanai izmanto par savas iestādes budžeta līdzekļiem iepirktus materiālu, un laboratorisku testēšanu, apjomā, kas atbilst sniegtajiem pakalpojumiem, t.i. manipulāciju skaits reizināts ar šī pielikuma 6.12.punktā noteikto tarifu atbilstoši VIS ievadītajai informācijai.

6.3 Lai nodrošinātu personu, kuras ir nodevušas analīzes Covid-19 noteikšanai, informēšanu par analīžu rezultātiem:

6.31. IZPILDĪTĀJS, pamatojoties uz Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK 9.panta otrā punkta h) un i).apakšpunktu un Ministru kabineta 2014.gada 11.marta noteikumu Nr.134 „Noteikumi par vienoto veselības nozares elektronisko informācijas sistēmu” 4.1., 6.17.8.apakšpunktu, nodod DIENESTAM šādus datus par personām, kuras ir nodevušas analīzes Covid-19 noteikšanai: personas kods, vārds, uzvārds, testa rezultāts, testa rezultāta datums (turpmāk – dati);

6.32. dati tiek sagatavoti un nodoti excel formātā un aizsargāti ar paroli;

6.33. dati tiek nosūtīti no/uz šādām IZPILDĪTĀJA elektroniskā pasta adresēm: , vai , uz/no DIENESTA elektroniskā pasta adresēm: [nvd@vmnvd.gov.lv](mailto:nvd@vmnvd.gov.lv), [vera.gubernatorova@vmnvd.gov.lv](mailto:vera.gubernatorova@vmnvd.gov.lv), [raimonds.berzins@vmnvd.gov.lv](mailto:raimonds.berzins@vmnvd.gov.lv) ;

6.34. parole excel tabulas atvēršanai tiek nosūtīta no IZPILDĪTĀJA tālruņa numura \_\_\_\_\_\_\_\_\_\_\_\_ uz DIENESTA tālruņa numuriem 28912817 un 26113394;

6.35. no IZPILDĪTĀJA saņemtie dati tiks ielādēti Vienotajā veselības nozares elektroniskajā informācijas sistēmā un informācija par analīžu rezultātiem tiks ievietota attiecīgās personas Vienotās veselības nozares elektroniskās informācijas sistēmas sadaļā “Pastkastīte”, personas ģimenes ārsta “Pastkastītē” un pievienota pie personas izmeklējumu rezultātiem;

6.36. IZPILDĪTĀJS aktuālos datus sniedz DIENESTAM vienu reizi dienā katru dienu līdz plkst.12:00 par pēdējām 24 stundām (par laika periodu no plkst.8:00 iepriekšējās dienas līdz plkst.8:00 datu nodošanas dienā);

6.37. DIENESTS informē IZPILDĪTĀJU par gadījumiem, kad datus par atsevišķām personām tehnisku iemeslu dēļ nav iespējams ielādēt Vienotajā veselības nozares elektroniskajā informācijas sistēmā, ievērojot šī pielikuma 6.31. - 6.34. apakšpunktā noteikto datu nodošanas kārtību. IZPILDĪTĀJS par šādiem gadījumiem informē Slimību profilakses un kontroles centru.

*Gatavojot līguma grozījumus VSIA “Bērnu Klīniskā universitātes slimnīca”, VSIA “Traumatoloģijas un ortopēdijas slimnīca” un SIA “Liepājas reģionālā slimnīca” līguma 10.pielikumu papildināt ar 6.1-6.2 punktu:*

6.1 IZPILDĪTĀJS nodrošina:

6.11. ka pacienta ārstējošais ārsts novērtē pacienta veselības stāvokļa atbilstību NMRL rekomendētām indikācijām ātro molekulāro COVID-19 infekcijas diagnostiskas testu veikšanai, kuras ir pieejamas <https://www.aslimnica.lv/lv/saturs/nacionala-mikrobiologijas-references-laboratorija>;

6.12. atbilstības gadījumā paraugu laboratorisko izmeklējumu veikšanu apjomā, kāds saskaņots ar NMRL;

6.1 3. laboratorisko izmeklējumu uzskaiti uz personu un informācijas ievadi VIS, norādot statistikas manipulāciju “60048 – iztriepes paņemšana ātro molekulāro COVID-19 infekcijas diagnostiskas testu veikšanai”, ja IZPILDĪTĀJS paraugu paņemšanai izmanto par savas iestādes budžeta līdzekļiem iepirktus materiālus, norādot manipulāciju “60046 - COVID-19 transporta barotne ar diviem lokaniem tamponiem.”

6.2 DIENESTS apmaksā IZPILDĪTĀJAM izdevumus par šī pielikuma 6.13.1.apakšpunktā minētoparaugu paņemšanas materiāliem, ja IZPILDĪTĀJS paraugu paņemšanai izmanto par savas iestādes budžeta līdzekļiem iepirktus materiālus, apjomā, kas atbilst sniegtajiem pakalpojumiem, t.i. manipulāciju skaits reizināts ar manipulācijas noteikto tarifu atbilstoši VIS ievadītajai informācijai.

1. Pēc DIENESTA pieprasījuma IZPILDĪTĀJS sniedz operatīvu informāciju par līguma ietvaros sniegtiem pakalpojumiem 24 stundu laikā.
2. DIENESTAM ir tiesības pašam, vai pieaicinot attiecīgus speciālistus, pārbaudīt sniegto pakalpojumu atbilstību šī pielikuma noteiktajām prasībām.

**DIENESTS IZPILDĪTĀJS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. No 05.03.2020. no valsts budžeta tiek kompensēts pacienta līdzmaksājums par personām, kurām tiek sniegti veselības aprūpes pakalpojumi, sakarā ar aizdomām par inficēšanos ar COVID-19 vīrusinfekciju vai apstiprināto saslimšanas gadījumu ar COVID-19 vīrusinfekciju. Vairāk informācijas Slimību profilakses un kontroles centra mājas lapā <https://spkc.gov.lv/lv/aktualitates/get/nid/760> [↑](#footnote-ref-1)